b'\n_START_ARTICLE_\nEstliandijos armija\n_START_SECTION_\nFormavimas\n_START_PARAGRAPH_\nEstliandijos armija buvo suformuota Estijos darbo komunos (rus. \xd0\xad\xd1\x81\xd1\x82\xd0\xbb\xd1\x8f\xd0\xbd\xd0\xb4\xd1\x81\xd0\xba\xd0\xb0\xd1\x8f \xd1\x82\xd1\x80\xd1\x83\xd0\xb4\xd0\xbe\xd0\xb2\xd0\xb0\xd1\x8f \xd0\xba\xd0\xbe\xd0\xbc\xd0\xbc\xd1\x83\xd0\xbd\xd0\xb0) revoliucin\xc4\x97s karo tarybos bei Liaudies komisar\xc5\xb3 tarybos 1919\xc2\xa0m. vasario 18 d. nutarimu i\xc5\xa1 Vakar\xc5\xb3 fronto 7-osios armijos dalini\xc5\xb3 bei Est\xc5\xb3 raudon\xc5\xb3j\xc5\xb3 \xc5\xa1auli\xc5\xb3. Estliandijos armijai keltas tikslas u\xc5\xbeimti Estij\xc4\x85 ir i\xc5\xa1stumti i\xc5\xa1 jos nacionalistus ir baltagvardie\xc4\x8dius._NEWLINE_I\xc5\xa1formuota 1919\xc2\xa0m. gegu\xc5\xbe\xc4\x97s 30 d., daliniai perduoti Raudonosios Armijos 7-ajai ir 15-ajai armijoms.\n_START_SECTION_\nKoviniai veiksmai\n_START_PARAGRAPH_\n1919\xc2\xa0m. pavasario prad\xc5\xbeioje armija buvo u\xc5\xbe\xc4\x97musi 280\xc2\xa0km plo\xc4\x8dio juost\xc4\x85, nuo Suomijos \xc4\xaflankos iki Pskovo._NEWLINE_1919\xc2\xa0m. baland\xc4\xaf armijos daliniai puol\xc4\x97 Veru kryptimi Lifliandijoje, bet puolimas buvo nes\xc4\x97kmingas. 1919\xc2\xa0m. gegu\xc5\xbe\xc4\x97s m\xc4\x97nes\xc4\xaf Estliandijos armija veik\xc4\x97 Narvos ir Gdovo kryptyse, dalyvavo atremiant pirm\xc4\x85j\xc4\xaf \xc5\xa0iaur\xc4\x97s korpuso puolim\xc4\x85 \xc4\xaf Petrograd\xc4\x85, deng\xc4\x97 Lugos\xe2\x80\x93Pskovo gele\xc5\xbeinkel\xc4\xaf._NEWLINE_1919\xc2\xa0m. gegu\xc5\xbe\xc4\x97s 25 d. \xc4\xafsakymu Vakar\xc5\xb3 fronto kariuomenei Estliandijos armija buvo priskirta 7-osios armijos vadovybei, o gegu\xc5\xbe\xc4\x97s 30 d.\xc2\xa0\xe2\x80\x93 i\xc5\xa1formuota.'